smcproject/ml-wiki-sentences huggingface dataset:
സിംഗപ്പൂർ വിനോദസഞ്ചാര വകുപ്പ് അംഗീകരിച്ചിട്ടുള്ള അഞ്ച് മെർലയൺ ശില്പങ്ങളാണ് അവിടെയുള്ളത്.
മെലയൺ പാർക്കിലെ 8.6മീ ഉയരമുള്ള ശില്പം(യഥാർത്ഥം) യഥാർത്ഥ ശില്പത്തിന്റെ പിന്നിലായുള്ള 2മീ ഉയരം വരുന്ന ചെറിയശില്പം 37മീ ഉയരമുള്ള സെന്റോസ ദ്വീപിലെ ഭീമാകാര ശില്പം ടൂറിസം കോർടിലെ 3മീ ഉയരമുള്ള പോളിമാർബിൽ ശില്പം ഫേബർ മലയിലെ 3മീ ഉയരമുള്ള പോളിമാർബിൽ ശില്പം
യഥാർത്ഥ ശില്പം
1972 എപ്റ്റംബർ 15ൻ അന്നത്തെ സിംഗപ്പൂർ പ്രധാനമന്ത്രിയായിരുന്ന ലീ ക്യുഅൻ യൂവാണ് ഈ ശില്പത്തിന്റെ നിർമ്മാണത്തിന് ആരംഭം കുറിച്ചത്.
സിംഗപ്പൂർ നദീമുഖത്തായിരുന്നു ഇതിന്റെ സ്ഥാനം.
8.6മീറ്റർ ഉയരവും 70ടൺ ഭാരവും ഈശില്പത്തിനുണ്ട്.
സിമന്റും പൊർസെലൈനുമാണ് ഇതിന്റെ പ്രധാന നിർമാന സാമഗ്രികൾ.
S$ 165,000 സിംഗപ്പൂർ ഡോളറാണ് ഈ പദ്ധതിക്ക് ചെലവായ തുക.
ചിത്രശാല ഫേബർ മലയിലെ മെർലൺ സെന്റോസ ദ്വീപിലെ മെർലയൺ മെർലയൺ പാർക്കിലുള്ള യഥാർത്ഥ മെർലയൺ ശില്പം യഥാർത്ഥ മെർലയൺ ശില്പത്തിനുപിന്നിലുള്ള കൊച്ചു മെർലയൺ ശില്പം രാത്രികാല ദൃശ്യം അവലംബം കൂടുതൽ വായനയ്ക്ക് Analysis of the mythology and meaning of the Merlion from the perspective of country branding in: Koh, Buck Song (2011).
Brand Singapore: How Nation Branding Built Asia's Leading Global City .
Marshall Cavendish, Singapore.
ISBN 978-981-4328-15-9 .
പുറത്തേക്കുള്ള കണ്ണികൾ Wikimedia Commons has media related to Merlion .
Official Merlion FAQs on Singapore Tourism Board website Archived 2005-10-26 at the Wayback Machine .
Merlion Takes a Time-Out for a shower Virtual Reality Tour of Merlion Park Brief guide to responses to Thumboo's nation-making poetry by later authors Merlion park video Archived 2007-09-27 at the Wayback Machine .
Individual collector of the Merlion Reflections on the comparison between Copenhangen's Little Mermaid and the Merlion Signification and Icons as Myths in Singapore Biennale 2006 Archived 2007-05-15 at the Wayback Machine .
938LIVE Merlion Struck by Lightning report Archived 2009-03-05 at the Wayback Machine .
മെർക്കുറിയാദെ
മെർക്കുറിയാദെ പതിനാലാം നൂറ്റാണ്ടിലെ ഒരു ഇറ്റാലിയൻ ശരീരശാസ്ത്രജ്ഞയും ശസ്ത്രക്രിയാവിദഗ്ദ്ധയും വൈദ്യശാസ്ത്രഎഴുത്തുകാരിയും ആയിരുന്നു.
മധ്യകാലത്ത് അറിയപ്പെടുന്ന ഏതാനും ചില വനിതാശരീരശാസ്ത്രജ്ഞകളിൽ ഒരാളായിരുന്നു.
സലെർനോ സർവ്വകലാശാലയിലെ വിദ്യാർത്ഥിയായിരുന്ന അവർ ആ സമയത്ത് ന്യാനപക്ഷമായിരുന്ന വിദ്യാർത്ഥികളിൽ ഒരാളായിരുന്നു.
അപകടനില, പകർച്ചവ്യാധികൾ, മുറിവുകൾക്കുള്ള മരുന്നുകൾ എന്നിവയെക്കുറിച്ച് എഴുതിയിട്ടുണ്ട്.
അവലംബം Walsh JJ. 'Medieval Women Physicians' in Old Time Makers of Medicine: The Story of the Students and Teachers of the Sciences Related to Medicine During the Middle Ages , ch.
8, (Fordham University Press; 1911) Howard S. The Hidden Giants , ch.
2, (Lulu.com; 2006)
ഈ Italian biographical എന്ന ലേഖനം ഒരു stub ആണ്.
മെർബായി അർദേസിർ വക്കീൽ
ഒരു ഇന്ത്യൻ ഭിഷഗ്വരയും ഒരു സ്കോട്ടിഷ് സർവ്വകലാശാലയിൽ നിന്ന് ബിരുദം നേടിയ ആദ്യത്തെ ഏഷ്യൻ വനിതയുമാണ് മെർബായി അർദേസിർ വക്കീൽ (25 മേയ് 1868 - 9 ഏപ്രിൽ 1941).
മെർബായി 1868 മേയ് 25-ന് ബോംബെയിൽ(ഇന്നത്തെ മുംബൈ ) ജനിച്ചു.
പാർസി സോളിസിറ്റർ അർദേസിർ ഫ്രാമി വക്കീൽ ആയിരുന്നു പിതാവ് .
ബോംബേയിലെ വിൽസൻ ഹൈസ്കൂളിലെ സ്കൂൾ വിദ്യാഭ്യാസത്തിനു ശേഷം വിൽസൺ കോളേജിൽ നിന്ന് 1888 ൽ ബിരുദം നേടി.
ഈ കോളേജിൽ നിന്നും ബിരുദം നേടുന്ന ആദ്യത്തെ വനിതയാണ് മെർബായി.
1888-ൽ ബോംബെയിലെ ഗ്രാൻറ് മെഡിക്കൽ കോളേജിൽ പഠിച്ച ശേഷം മെർബായി 1890-ൽ ലണ്ടൻ സ്കൂൾ ഓഫ് മെഡിസിനിൽ ചേർന്നു.
തുടർന്ന് 1893-ൽ ഗ്ലാസ്ഗോവിലെ ക്യൂൻ മാർഗരറ്റ് കോളേജിലേക്ക് മാറി.
സ്കോട്ട്ലൻഡിലെ ഒരു സർവ്വകലാശാലയിൽ നിന്ന് ബിരുദം നേടിയ ആദ്യത്തെ ഏഷ്യൻ വനിത എന്ന ബഹുമതിയോടെ അവർ MB ChB എന്ന ബിരുദം നേടി.
പിന്നീട് അവർ ഗ്ലാസ്ഗോയിൽ രണ്ട് വർഷത്തെ പഠനത്തിനു ശേഷം ബിരുദാനന്തര ബിരുദവും കരസ്ഥമാക്കി .
തിരികെ ബോംബെയിലെത്തിയ മർബായി, വനിതകൾക്കും  ശിശുക്കൾക്കുമായുള്ള കാമ ആശുപത്രിയിൽ ജോലി ചെയ്തു.
ബൈക്കുളയിലെ പ്ലേഗ് ആശുപത്രി; കുമൂ  ജാഫർ സുലേമാൻ ഡിസ്പെൻസറി, കപാഡൊയിയാസ്,  തുടങ്ങി പല ആശുപത്രികളിലും ഡിസ്പെൻസറികളിലും അവർ പ്രവർത്തിച്ചു.
1927-ൽ അവർ ഏദനിലേക്ക് താമസം മാറി.
അവിടെ  1931 വരെ ബ്രിട്ടീഷ് സർക്കാരിനു വേണ്ടി ജോലി ചെയ്തു.
പിന്നീട് 1941 വരെ അവർ ഏദനിൽ സ്വകാര്യ പ്രാക്ടീസ് നടത്തുകയായിരുന്നു.
1941 മാർച്ചിൽ അവർ തിരികെ ബോംബെയിലെത്തി.
അപ്പോഴേക്കും അവരുടെ ആരോഗ്യം ക്ഷയിച്ചിരുന്നു.
1941 ഏപ്രിൽ 9-ന് അവർ മരണമടഞ്ഞു.
രംഗ് ബർസെ ഭീഗെ ചുനാർ വാലി ഇംഗ്ലീഷ് വിലാസം https://ml.wikipedia.org/wiki/Rang_Barse_Bhige_Chunar_Wali
1981-ൽ പുറത്തിറങ്ങിയ ബോളിവുഡ് സിനിമയായ സിൽസിലയിലെ ഒരു ജനപ്രിയ ഹിന്ദി ഗാനമാണ് രംഗ് ബർസെ ഭിഗേ ചുനാർ വാലി (ഹിന്ദി: रंग बरसे भीगे चूनर वाली).
ചിത്രത്തിനിടയിൽ അമിതാഭ് ബച്ചൻ പാടുന്ന "രംഗ് ബർസെ ഭിഗേ ചുനാർവാലി" എന്ന ഗാനം ഇന്ത്യയിലെ അറിയപ്പെടുന്ന നാടോടി ഗാനങ്ങളിൽ ഒന്നാണെന്ന് പറയപ്പെടുന്നു.
സംഗീത സംവിധായകൻ ശിവ്-ഹരി ആയിരുന്നു.
ഇരുവരും ശാസ്ത്രീയ സംഗീതജ്ഞരായിരുന്നു.
ഗാനത്തിന്റെ താളം ഹിന്ദുസ്ഥാനി ശാസ്ത്രീയ സംഗീതത്തിലെ കെഹർവ (കഹർവ) ആണ്.
കവി ഹരിവംശ് റായ് ബച്ചൻ രചിച്ച വരികൾ പരമ്പരാഗത ഭജനയെ അടിസ്ഥാനമാക്കി പതിനഞ്ചാം നൂറ്റാണ്ടിലെ കവിയിത്രി മീരയുടെതാണ്.
സിനിമയിലെ അഭിനേതാക്കളോടൊപ്പമുള്ള ഒരു ഹോളി ആഘോഷം കാണിക്കുന്ന ഒരു ഫിലിം സീക്വൻസിലാണ് ഈ ഗാനം അവതരിപ്പിച്ചത്.
അതിനാൽ ഹോളി ആഘോഷങ്ങളുമായി ഇത് ബന്ധപ്പെട്ടിരിക്കുന്നു.
റിലീസ് ചെയ്ത് മൂന്ന് പതിറ്റാണ്ടുകൾക്ക് ശേഷവും, ഉത്തരേന്ത്യയിലെ ഹോളി ഉത്സവത്തോടനുബന്ധിച്ച് പാടിയ ഏറ്റവും ജനപ്രിയമായ ഗാനങ്ങളിലൊന്നാണ് 'രംഗ് ബാർസെ'.
ഈ ഗാനത്തിന്റെ ഈണവും വരികളും മീരയെക്കുറിച്ചുള്ള രാജസ്ഥാനി, ഹരിയാൻവി എന്നീ ഭാഷകളിലെ ഒരു നാടോടി ഭജനിൽ നിന്ന് എടുത്തതാണെന്ന് വിശ്വസിക്കപ്പെടുന്നു.
എന്നിരുന്നാലും ഹിന്ദി ഭാഷയിലേക്ക് വരികൾക്ക് ചെറിയ മാറ്റം വരുത്തി.
സിനിമാ തിരക്കഥയുടെ ഉചിതമായ സന്ദർഭത്തിൽ ഗാനം രൂപപ്പെടുത്തുന്നു.
റിലീസ് ചെയ്ത് മൂന്ന് പതിറ്റാണ്ടുകൾക്ക് ശേഷവും ഉത്തരേന്ത്യയിലെ ഉത്സവമായ ഹോളി വേളയിൽ പാടിയ ഏറ്റവും ജനപ്രിയമായ ഗാനങ്ങളിലൊന്നാണ് 'രംഗ് ബാർസെ'.
അവലംബം ↑ ↑ ↑ Silsila: Soundtrack Internet Movie Database .
↑ ↑ ↑ ↑ https://hindilyrics-hindisonglyrics.blogspot.com/2017/01/rang-barse-bhige-chunarwali-lyrics.html ↑ ↑ ↑ ↑ Rang Barse Bheege Chunarwali Song Archived 2017-10-28 at the Wayback Machine .
on Gaana Rang Barse Bheege Chunar Wali (Video) യൂട്യൂബിൽ
രംഗ്‍പൂർ പട്ടണം
രംഗ്‍പൂർ ( ബംഗാളി : রংপুর ) ബംഗ്ലാദേശിലെ രംഗ്‍പൂർ ഡിവിഷനിലുള്ള ഒരു പ്രമുഖ പട്ടണമാണ്.
രംഗ്‍പൂർ ജില്ലയുടെ ഭരണകേന്ദ്രമായി 1769 ഡിസംബർ 16 ന് പ്രഖ്യാപിച്ചു.
1869 ൽ ഇതൊരു മുനിസിപ്പാലിറ്റിയായി മാറി.
ഇത് ബംഗ്ളാദേശിലെ ഏറ്റവും പഴയ മുനിസിപ്പാലിറ്റകളിലൊന്നാണ്.
1892 ൽ മുനിസപ്പൽ ഓഫിസ്‍ കെട്ടിടം നിർമ്മിക്കപ്പെട്ടു.
ബംഗ്ലാദേശിൻറെ വടക്കു പടിഞ്ഞാറായിട്ടാണ് ഈ മുനിസിപ്പാലിറ്റി നിലനിൽക്കുന്നത്.
പട്ടണത്തിൻറെ തെക്കൻ പ്രദേശത്തായി അടുത്ത കാലത്ത് "ബെഗും റൊകേയ യൂണിവേർസിറ്റി"  എന്ന പേരിൽ പൊതു സർവ്വകലാശാല നിലനിൽക്കുന്നുണ്ട്.
നേരത്തേ ഗ്രേറ്റർ രംഗ്‍പൂർ ജില്ലയുടെ മുഖ്യകാര്യാലയമായിരുന്നു രംഗ്‍പൂർ.
പിന്നീട് ഗ്രേറ്റർ രംഗ്‍പൂർ ജില്ല പലതായി വിഭജിച്ച്, രംഗ്‍പൂർ, കുരിഗ്രാം, നിൽഫമരി, ലാൽമൊനീർഘട്ട്, ഗയ്‍ബാന്ധ ജില്ലൾ രൂപീകരിച്ചു.
90 കൾ വരെ ഗ്രേറ്റർ രംഗ്‍പൂർ മേഖലയിൽ സാമ്പത്തിക പുരോഗതികളൊന്നു കൈവരിച്ചിരുന്നില്ല.
വർഷം തോറുമുള്ള വെള്ളപ്പൊക്കം ഈ പ്രദേശത്തിൻറെ പുരോഗതിയ്ക്ക് തടസമായി ഭവിക്കുന്നു.
ഈ ജില്ലയുടെ ചില ഭാഗങ്ങളിൽ കൽക്കരിയുടെ നിക്ഷേപം കണ്ടുപിടിച്ചിട്ടുണ്ട്.
1557 ൽ മുഗൾ ചക്രവർത്തി അക്ബറുടെ സൈന്യാധിപനായിരുന്നു രാജാ മാൻ സിങ്ങ് രംഗ്‍പൂർ ആക്രമിച്ചു കീഴടക്കിയിരുന്നു.
പിന്നീട് ഈ പ്രദേശം മുഴുവനായി മുഗൾ സാമ്രാജ്യത്തിന്റെ ഭാഗമായി.
ഈ പട്ടണം നിലനിൽക്കുന്ന അക്ഷാംശ രേഖാംശങ്ങൾ 25° 33′ 36″ N, 89° 15′ 0″ E ആണ്.
രംഗ്‍പൂർ പട്ടണം പ്രാദേശിക കാര്യാലയമാണ്.
ശരാശരി വർഷപാതം 2931 മില്ലീമീറ്ററാണ്.
രാംഗ്‍പൂർ പട്ടണം 28 സ്ക്വയർ കിലോമീറ്റർ പ്രദേശത്തു പരന്നു കിടക്കുന്നു.
ഘഘട്ട് നദീതീരത്താണ് പട്ടണം സ്ഥിതി ചെയ്യുന്നത്.
രംഗ്‍പൂർ മുനിസിപ്പാലിറ്റിയിലെ ആകെ ജനസംഖ്യ 2006 ലെ കണക്കുകൾ പ്രകാരം 251,699 ആണ്.
ഈ പട്ടണത്തിൽ പുരുഷൻമാർ 52 ശതമാനവും സ്ത്രീകൾ 48 ശതമാനവുമാണ്.
പ്രധാന സ്ഥലങ്ങൾ Tajhat Palace (Rangpur Divisional Headquarters Building and Museum) പ്രമാണം:TajhatCoatofArms.jpg The Coat of Arms of Maharaja Gopal Lal Roy as depicted on a ground floor French Door window panel.
Rangpur town hall തജ്ഹാത് കൊട്ടാരം
തജ്ഹാത് കൊട്ടാരം രംഗ്‍പൂർ പട്ടണത്തിൻറെ തെക്കൻ അറ്റത്താണ്.
ഒരു പഴയ സമീന്ദാരുടെ കൊട്ടാരമായിരുന്ന ഇത് 1984 ൽ തജ്‍ഹാത് എന്ന പേരിൽ ഹൈക്കോടതി പ്രവർത്തിച്ചിരുന്നു.
ബ്രിട്ടീഷ് ഭരണം അവസാനിച്ച കാലഘട്ടത്തിൽ ഈ കെട്ടിടം അനാഥമായി കിടന്നിരുന്നു.
2004 ൽ ഇത് കേടുപാടുകൾ തീർത്ത് ഒരു മ്യൂസിയമാക്കി മാറ്റി.
കാർമിഷ്യൽ കോളജ്
ബംഗ്ലാദേശിലെ പഴയ കോളജുകളിലൊന്നായ ഇത് 1916 ലാണ് സ്ഥാപിക്കപ്പെട്ടത്.
ടൌൺ ഹാൾ
പട്ടണത്തനു നടുവിൽ ഒരു പുരാതന ആഡിറ്റോറിയം 'ടൌൺ ഹാൾ' എന്ന പേരിൽ നിലനിൽക്കുന്നു.
ഇവിടെ പല സാസ്കാകികോത്സവങ്ങളും നടത്താറുണ്ട്.
ജാദു നിബാഷ്
രാധാബല്ലവിൽ, രംഗ്‍പൂർ ഗവൺമെൻറ് കോളജിനു സമീപമാണ് ഇതു സ്ഥിതി ചെയ്യുന്നത്.
100 കണക്കിനു വർഷം പഴക്കമുള്ള ഇത് മഷിയുർ റഹ്മാൻ ജാദു മിയയുടെ ഭവനമായിരുന്നു.
കാഴ്ചബംഗ്ലാവ്
രംഗ്‍പൂർ പട്ടണത്തിൽ സ്ഥിതി ചെയ്യുന്ന "സെൻട്രൽ സൂ" സന്ദർശകരെ ആകർഷിക്കുന്ന കേന്ദ്രമാണ്.
20.27 എക്കർ പ്രദേശത്ത് ഈ കാഴ്ചബംഗ്ലാവ് പരന്നു കിടക്കുന്നു.
ബംഗാൽ കടുവ, ആഫിക്കൻ സിംഹം, കരിമ്പുലി, കാണ്ടാമൃഗം, പുള്ളിപ്പുലി, ഹിപ്പൊ, മുതല, പുള്ളിമാൻ, പലവിധ പക്ഷികൾ, പാമ്പു വർഗ്ഗങ്ങൾ, മയിൽ എന്നിവയാണ് ഇവിടെയുള്ള ഏതാനും ജീവികൾ.
ഇവിടെ പൊതുവായി മൺസൂൺ കാലാവസ്ഥയാണ് അനുഭവപ്പെടാറുള്ളത്.
പലപ്പോഴം അതിശക്തമായി മഴപെയ്യാറുണ്ട്.
ഏപ്രിൽ മുതൽ ജൂലൈ വരെയാണ് ചൂടുള്ള മാസം.
ഏറ്റവും കൂടിയ ചൂട്  32 മുതൽ 36 °C (90 to 97 °F) വരെയാണ്.
മെയ്, ജൂൺ, ജൂലൈ, ആഗസ്റ്റ്  മാസങ്ങളിലെ കുറഞ്ഞ താപനില  7 മുതൽ 16 °C (45 to 61 °F) വരെയാണ്.
മൺസൂണിലാണ് ഏറ്റവും കൂടിയ മഴ രേഖപ്പെടുത്തിയിട്ടുള്ളത്.
Climate in Rangpur Month Jan Feb Mar Apr May Jun Jul Aug Sep Oct Nov Dec Average Temperature (°C) 13.5° 15.5° 19° 21° 21.5° 23° 22° 23° 21.5° 22.5° 18.5° 16° Average
Precipitation (mm) 0 0.1 0.6 1 2.8 4 6.7 2.9 3 1.4 0 0 Source: [1
]|[National news papers] അവലംബം
രംഭ (വിവക്ഷകൾ)
രംഭ എന്ന പേരിൽ താഴെപ്പറയുന്നവ(ർ) അറിയപ്പെടുന്നു: രംഭ (അപ്സരസ്) : ഹൈന്ദവ ഐതിഹ്യമനുസരിച്ച് അപ്സരസ്സുകളുടെ രാജ്ഞി.
രംഭ (നടി) : ദക്ഷിണേന്ത്യൻ സിനിമ നടി.
രംഭച്ചീര എന്നും അറിയപ്പെടുന്ന ബിരിയാണിക്കൈത .
രക്ത ഓറഞ്ച് ഇംഗ്ലീഷ് വിലാസം https://ml.wikipedia.org/wiki/Blood_orange
കടും ചുവപ്പ് നിറത്തിലുള്ള, ഏതാണ്ട് രക്ത നിറമുള്ള ഉൾഭാഗത്തോടുകൂടിയ ഓറഞ്ചാണ് രക്ത ഓറഞ്ച്.
സവിശേഷമായ ഇരുണ്ട മാംസനിറത്തിന് കാരണം ആന്തോസയാനിൻസിന്റെ സാന്നിധ്യമാണ്.
പോളിഫെനോൾ കുടുംബത്തിൽ പെട്ട  ഈ  നിറങ്ങൾ(പിഗ്മെൻറുകൾ)   പൂക്കളിലും  പഴങ്ങളിലും പൊതുവെ   സാധാരണമാണ് എന്നാൽ നാരക (സിട്രസ് ) വർഗത്തിൽ പെട്ട പഴങ്ങളിൽ ഇത് അസാധാരണമാണ്.
രക്ത ഓറഞ്ചിൽ കാണപ്പെടുന്ന പ്രധാന സംയുക്തമാണ് ക്രിസന്തമിൻ (സയനിഡിൻ 3-ഒ-ഗ്ലൂക്കോസൈഡ്).
രാത്രിയിൽ കുറഞ്ഞ താപനിലയിൽ  പഴത്തിൻറെ ഉൾക്കാമ്പ് പാകപ്പെട്ടുവരുമ്പോൾ മെറൂൺ നിറം ലഭിക്കുന്നു.
ചിലപ്പോൾ, രക്ത ഓറഞ്ചിന്റെ വൈവിധ്യത്തെ ആശ്രയിച്ച് പുറന്തോടിലും  ഇരുണ്ട നിറം കാണപ്പെടുന്നു.
മറ്റ് ഓറഞ്ചുകളേക്കാൾ തൊലി  കടുപ്പമുള്ളതും തൊലി കളയാൻ ബുദ്ധിമുട്ടുള്ളതുമാണ്.
മറ്റ് ഓറഞ്ചുകളെ അപേക്ഷിച്ച് ബ്ലഡ് ഓറഞ്ചിന് സവിശേഷമായ ഒരു സ്വാദുണ്ട്.
സാധാരണ സിട്രസ് സ്വാദിന് പുറമേ റാസ്‌ബെറി പോലെയാണ് ഇത്.
രക്ത ഓറഞ്ചിലെ ആന്തോസയാനിൻ പിഗ്മെന്റുകൾ അല്ലികളുടെ അരികിലുള്ള കോശങ്ങളിലും പഴത്തിന്റെ ഞെട്ടിലും  അടിഞ്ഞുകൂടാൻ തുടങ്ങുകയും വിളവെടുപ്പിനുശേഷവും  തണുത്ത താപനിലയിൽ ഇതു തുടരുന്നു.
ഓറഞ്ചിന്റെ സ്വാഭാവിക പരിവർത്തനമാണ് ബ്ലഡ് ഓറഞ്ച്.
ഓറഞ്ച് തന്നെ ഒരു ഹൈബ്രിഡ് ആണ്.
ഒരുപക്ഷേ പോമെലോയ്ക്കും ടാൻജറീനും തമ്മിലുള്ളതാവാം  .
യൂറോപ്പിനകത്ത്, അരാൻസിയ റോസ ഡി സിസിലിയക്ക് ( സിസിലിയിലെ ചുവന്ന ഓറഞ്ച്) സംരക്ഷിക്കപ്പെട്ട ഭൂമിശാസ്ത്രപരമായ പദവി ഉണ്ട്.
വലൻസിയൻ കമ്മ്യൂണിറ്റിയിൽ, 19-ാം നൂറ്റാണ്ടിന്റെ രണ്ടാം പകുതിയിലാണ് ഇത് അവതരിപ്പിക്കപ്പെട്ടത്.
അവലംബം പുറംകണ്ണികൾ Blood oranges എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Ortogel Sicilian Blood Orange
രംഗ് ദേ ബസന്തി ഇംഗ്ലീഷ് വിലാസം https://ml.wikipedia.org/wiki/Rang_De_Basanti
2006-ൽ പുറത്തിറങ്ങിയ ഒരു ഹിന്ദി ചലച്ചിത്രമാണ്‌ രംഗ് ദേ ബസന്തി ( ഹിന്ദി : रंग दे बसंती).
രാകേഷ് ഓംപ്രകാശ് മെഹ്റ തിരക്കഥയെഴുതി സംവിധാനം ചെയ്ത ഈ ചിത്രത്തിൽ ആമിർ ഖാൻ , മാധവൻ , സോഹ അലി ഖാൻ , ഷർമ്മൺ ജോഷി , സിദ്ധാർത്ഥ് നാരായൺ , കുണാൽ കപൂർ , അതുൽ കുൽക്കർണി , ആലിസ് പാറ്റൺ എന്നിവർ കേന്ദ്ര കഥാപാത്രങ്ങളെ അവതരിപ്പിച്ചു.
ന്യൂഡൽഹിയിലും സമീപപ്രദേശങ്ങളിലുമായി ചിത്രീകരിച്ച ഈ ചിത്രം 25 കോടി രൂപ ചെലവിലാണ്‌ നിർമ്മിച്ചത്.
സാമ്പത്തികമായി നല്ല വിജയം നേടിയ രംഗ് ദേ ബസന്തി 136 കോടി രൂപയോളം വരവുണ്ടാക്കി.
ഇന്ത്യൻ സ്വാതന്ത്ര്യസമരകാലത്തെ വിപ്ലവകാരികളുടെ പാത പിന്തുടരുന്ന ആധുനികഭാരതത്തിലെ ഒരുകൂട്ടം ചെറുപ്പക്കാരുടെ കഥയാണ്‌ ചിത്രം പറയുന്നത്.
2006 ജനുവരി 26-നാണ്‌ രംഗ് ദേ ബസന്തി പ്രദർശനത്തിനെത്തിയത്.
ജനപ്രീതി നേടിയ ചലച്ചിത്രത്തിനുള്ള 2006-ലെ ദേശീയ ചലച്ചിത്രപുരസ്കാരം ഈ ചിത്രം നേടി.
ആ വർഷത്തെ മികച്ച വിദേശച്ചിത്രത്തിനുള്ള ഗോൾഡൻ ഗ്ലോബ് പുരസ്കാരത്തിനും ഓസ്കാർ പുരസ്കാരത്തിനുമുള്ള ഇന്ത്യയുടെ ഔദ്യോഗിക നാമനിർദ്ദേശവും രംഗ് ദേ ബസന്തിയായിരുന്നു.
രണ്ട് പുരസ്കാരങ്ങൾക്കും ഒടുവിൽ പരിഗണിക്കപ്പെട്ടില്ലെങ്കിലും 2006-ലെ മികച്ച ബാഫ്ത പുരസ്കാരത്തിന്‌ പരിഗണിക്കപ്പെട്ടു.
മികച്ച ചിത്രത്തിനുള്ള ഫിലിംഫെയർ പുരസ്കാരവും രംഗ് ദേ ബസന്തി നേടി.
ബ്രിട്ടണിലെ യുവസംവിധായകയായ സൂ മക്കിൻലി ( ആലിസ് പാറ്റൺ ) ഇന്ത്യൻ സ്വാതന്ത്ര്യസമരകാലത്ത് ജയിലറായിരുന്ന തന്റെ മുത്തച്ഛന്റെ ( സ്റ്റീവൻ മക്കിന്റോഷ് ) ഡയറി വായിക്കുന്നു.
വിപ്ലവകാരികളായിരുന്ന ചന്ദ്രശേഖർ ആസാദ് , ഭഗത് സിങ്ങ് , ശിവരാം രാജ്ഗുരു , രാം പ്രസാദ് ബിസ്മിൽ , അഷ്ഫാഖുള്ള ഖാൻ എന്നിവരെക്കുറിച്ച് ഡയറിയിൽ നിന്ന് വായിച്ചറിയുന്ന സൂ അവരെക്കുറിച്ച് ഒരു ഡോക്യുമെന്ററി നിർമ്മിക്കാൻ തീരുമാനിക്കുന്നു.
ഇന്ത്യയിലെത്തുന്ന അവരെ സുഹൃത്തായ സോണിയ ( സോഹ അലി ഖാൻ ) സഹായിക്കുന്നു.
സോണിയയുടെ സുഹൃത്തുക്കളായ ദൽജീത് ( ആമിർ ഖാൻ ), കരൻ സിൻഘാനിയ ( സിദ്ധാർത്ഥ് നാരായൺ ), അസ്‌ലം ( കുണാൽ കപൂർ ), സുഖി ( ഷർമ്മൺ ജോഷി ) എന്നിവർ ഡോക്യുമെന്ററിയിൽ വിപ്ലവകാരികളുടെ ഭാഗം അവതരിപ്പിക്കാൻ തയ്യാറാകുന്നു.
രാഷ്ട്രീയപ്രവർത്തകനായ ലക്ഷ്മൺ പാണ്ഡേയും ( അതുൽ കുൽക്കർണി ) ഒരു ഭാഗം അവതരിപ്പിക്കുന്നു.
ലക്ഷ്മണിന്റെ മുസ്ലിം വിരുദ്ധ മനോഭാവവും അസ്‌ലമിനോടുള്ള എതിർപ്പും അയാളെ മറ്റുള്ളവർക്കിടയിൽ തുടക്കത്തിൽ അനഭിമതനാക്കുന്നു.
ആദ്യം സ്വാതന്ത്ര്യസമരസേനാനികളുടെ ജീവിതത്തിൽ കാര്യമായ താല്പര്യമെടുക്കുന്നില്ലെങ്കിലും അഭിനേതാക്കൾ പതിയെ തങ്ങളുടെ ജീവിതവും വിപ്ലവകാരികളുടെ ജീവിതവും തമ്മിലുള്ള സാമ്യം മനസ്സിലാക്കുന്നു.
ഇന്ത്യൻ വായുസേനയിൽ ഫ്ലൈറ്റ് ലെഫ്റ്റനന്റായ അജയ് സിംഗ് റാത്തോർ ( മാധവൻ ) മിഗ് വിമാനം തകർന്ന് കൊല്ലപ്പെടുന്നു.
അജയും സോണിയയും വിവാഹം കഴിക്കാൻ തീരുമാനിച്ചതായിരുന്നു.
തകരാറുള്ള വിമാനം നഗരത്തിൽ വീണ്‌ അനേകം പേർ മരിക്കുന്നതൊഴിവാക്കാൻ അജയ് ജീവത്യാഗം ചെയ്തതാണെങ്കിലും പൈലറ്റിന്റെ തെറ്റ് മൂലം അപകടമുണ്ടായതാണെന്നാണ്‌ ഔദ്യോഗിക വിശദീകരണം.
അഴിമതിക്കാരനായ പ്രതിരോധമന്ത്രി ( മോഹൻ ആഘാഷെ ) വിലകുറഞ്ഞതും തകരാറുള്ളതുമായ വിമാനഭാഗങ്ങൾ വാങ്ങാനുള്ള കരാർ സ്വന്തം താല്പര്യത്തിനായി ഒപ്പിട്ടതാണ്‌ അപകടകാരണം എന്ന് ദൽജീതും കൂട്ടുകാരും മനസ്സിലാക്കുന്നു.
കരാറിൽ കരനിന്റെ പിതാവായ രാജ്നാഥ് സിൻഘാനിയക്കും ( അനുപം ഖേർ ) പങ്കുണ്ട്.
ഇന്ത്യാ ഗേറ്റിൽ സർക്കാർ വിശദീകരണത്തിനെതിരെ സമാധാനപരമായി പ്രതിഷേധിക്കുന്ന സംഘത്തിനും മറ്റുള്ളവർക്കുമെതിരെ പോലീസ് ആക്രമണം അഴിച്ചുവിടുന്നു.
അജയുടെ മാതാവിന്‌ ( വഹീദ റഹ്മാൻ ) സാരമായി പരുക്കേറ്റ് അവർ കോമയിലാകുന്നു.
ആക്രമണത്തിൽ പാർട്ടിയുടെ പങ്ക് മനസ്സിലാക്കുന്ന ലക്ഷ്മൺ പാർട്ടി വിടുന്നു.
വിപ്ലവകാരികളുടെ പാത പിന്തുടർന്ന് ഹിംസയിലൂടെ നീതി നേടാൻ ദൽജീതും കൂട്ടുകാരും തീരുമാനിക്കുന്നു.
ഭഗത് സിംഗും കൂട്ടാളികളും സാണ്ടേഴ്സിനെ കൊലപ്പെടുത്തിയതിന്‌ സമാനമായ രീതിയിൽ ദൽജീതും കൂട്ടുകാരും പ്രതിരോധമന്ത്രിയെ വധിക്കുന്നു.
കരൺ തന്റെ പിതാവിനെയും വെടിവെച്ചുകൊല്ലുന്നു.
പ്രതിരോധമന്ത്രിയെ കൊന്നത് തീവ്രവാദികളാണെന്ന് കരുതുന്ന മാധ്യമങ്ങൾ അയാളെ രക്തസാക്ഷിയായി ഉയർത്തിക്കാട്ടുന്നു.
സത്യം ജനങ്ങളെ അറിയിക്കാനായി സംഘം ആകാശവാണി നിലയം പിടിച്ചെടുക്കുന്നു.
കരൺ റേഡിയോയിലൂടെ കുറ്റസമ്മതം നടത്തി തങ്ങളുടെ ലക്ഷ്യം വ്യക്തമാക്കുന്നു.
ജനങ്ങൾ അവരുടെ കൃത്യത്തെ അനുകൂലിക്കുന്നുവെങ്കിലും സർക്കാർ നിലയത്തിലേക്ക് കമാൻഡോ സംഘത്തെ അയച്ച് എല്ലാവരെയും കൊലപ്പെടുത്തുന്നു.
79-ആം ഓസ്കാർ പുരസ്കാരങ്ങളിൽ മികച്ച വിദേശ ചിത്രത്തിനുള്ള ഇന്ത്യയുടെ ഔദ്യോഗിക നാമനിർദ്ദേശമായിരുന്നു രംഗ് ദേ ബസന്തി.
ലഗേ രഹോ മുന്നാഭായ്, ഓംകാര മുതലായ ചിത്രങ്ങളെ പിന്തള്ളിയാണ്‌ രംഗ് ദേ ബസന്തി തിരഞ്ഞെടുക്കപ്പെട്ടത്.
എങ്കിലും ഒടുവിൽ ചിത്രം അവാർഡിന്‌ പരിഗണിക്കപ്പെട്ടില്ല.
53-ആം ദേശീയ ചലച്ചിത്രപുരസ്കാരം ജനപ്രീതി നേടിയ ചിത്രം ഗായകൻ: നരേഷ് അയ്യർ (രൂബരൂ എന്ന ഗാനത്തിന്‌) ഓഡിയോഗ്രഫി: നകുൽ കാംതേ എഡിറ്റിങ്ങ്: പി.എസ്. ഭാരതി 52-ആം ഫിലിംഫെയർ പുരസ്കാരങ്ങൾ മികച്ച ചിത്രം സംവിധായകൻ : രാകേഷ് ഓംപ്രകാശ് മെഹ്റ സംഗീതസംവിധായകൻ : എ.ആർ റഹ്മാൻ നടൻ (ക്രിട്ടിക്സ് പുരസ്കാരം) : ആമിർ ഖാൻ എഡിറ്റിങ്ങ് : പി.എസ്. ഭാരതി ഛായാഗ്രഹണം : ബിനോദ് പ്രധാൻ അവലംബം പുറത്തേക്കുള്ള കണ്ണികൾ രംഗ് ദേ ബസന്തി ഇന്റർനെറ്റ് മൂവി ഡാറ്റാബേസിൽ
രക്ത അഗർ ഇംഗ്ലീഷ് വിലാസം https://ml.wikipedia.org/wiki/Blood_agar രക്ത അഗറിലെ ബാക്ടീരിയൽ വളർച്ചകൾ : ഇടതുവശത്ത് സ്റ്റഫൈലോക്കോക്കസ് വളർച്ചയും, വലതുവശത്ത് സ്ട്രെപ്റ്റോക്കോക്കസ് വളർച്ചയും
സൂക്ഷ്മജീവികളെ വളർത്താനുള്ള സസ്തനികളുടെ രക്തം അഥവാ രക്തത്തിലെ ഘടകങ്ങൾ അടങ്ങിയ അഗർ മാധ്യമമാണ് രക്ത അഗർ (Blood agar).
സാധാരണയായി രക്ത അഗറിലെ രക്തത്തിന്റെ ഗാഡത 5 മുതൽ 10 ശതമാനം വരെയാണ്.
ചില പ്രത്യേക തരം ബാക്ടീരിയയുടെ രക്തവിഘടന സവിശേഷതകൾ പഠിക്കാനാണ് രക്ത അഗർ ഉപയോഗിക്കുന്നത്.
ഉദാഹരണത്തിന് സ്ട്രെപ്റ്റോകോക്കസ് ഹീമോലിറ്റിക്കസ് β-രക്തവിഘടനവും, സ്ട്രെപ്റ്റോകോക്കസ് വിറിഡൻസ് α-രക്തവിഘടനവും കാണിക്കുന്നു.
രക്ത അഗറിൽ വളരുമ്പോഴുണ്ടാവുന്ന സവിശേഷതകളെ ആസ്പദമാക്കി പല ജനുസ്സിലുള്ള ബാക്ടീരിയയെയും വർഗ്ഗീകരിക്കാനാവും.
രക്തം ഘടകമായുള്ള അഗർ മാധ്യമങ്ങൾ ചോക്കലേറ്റ് അഗർ, കുതിര-രക്ത അഗർ, ഥെയർ-മാർട്ടിൻ അഗർ, തയോസൾഫേറ്റ്-സിട്രേറ്റ്-പിത്തലവണ-സുക്രോസ് അഗർ എന്നിവയാണ്.
രക്തകോശങ്ങൾ 56°C - ൽ വിഘടിപ്പിച്ച അഗർ പ്ലേറ്റാണ് ചോക്കലേറ്റ് അഗർ.
ഹീമോഫിലസ് ഇൻഫ്ലിവെൻസെ ബാക്ടീരിയയ്ക്കുള്ള വളർച്ചാമാധ്യമമായാണ് ഇത് ഏറ്റവുമധികം ഉപയോഗിച്ചുവരുന്നത്.
അഗർ മാധ്യമത്തിന് ചോക്കലേറ്റിന്റെ നിറമായതുകൊണ്ടാണ് ഇതിന് ഈ പേര് വന്നത്.
കുതിരയുടെ രക്തത്തിൽ നിന്ന് തയ്യാറാക്കിയ അഗറാണ് കുതിര-രക്ത അഗർ.
നീസീരിയ ഗൊണേറിയേ എന്ന ബാക്ടീരിയത്തെ വളർത്താൻ ഥെയർ-മാർട്ടിൻ അഗറും, വിബ്രിയോ ജനുസ്സിൽ പെട്ട ബാക്ടീരിയയെ വളർത്താൻ തയോസൾഫേറ്റ്-സിട്രേറ്റ്-പിത്തലവണ-സുക്രോസ് അഗറും ഉപയോഗിക്കുന്നു.
രംഭ (നടി) ഇംഗ്ലീഷ് വിലാസം https://ml.wikipedia.org/wiki/Rambha
തെന്നിന്ത്യൻ ചലച്ചിത്ര മേഖലയിലെ ഒരു നടിയാണ് രംഭ എന്നറിയപ്പെടുന്ന വിജയ ലക്ഷ്മി ( തെലുഗു :విజయలక్ష్మి/రంభ).
രംഭയുടെ ആദ്യ ചലച്ചിത്രനാമം അമൃത എന്നായിരുന്നു.
പിന്നീട് രംഭ എന്നാക്കുകയായിരുന്നു.
100 ലധികം ചിത്രങ്ങളിൽ അഭിനയിച്ചിട്ടുണ്ട്.
മലയാളം , തമിഴ് , ഹിന്ദി , ബംഗാളി കൂടാതെ ഭോജ്പുരി എന്നീ ഭാഷകളിലും അഭിനയിച്ചിട്ടുണ്ട്.
ബോളിവുഡ് മേഖലയിലെ പ്രമുഖ നടിയായിരുന്ന ദിവ്യ ഭാരതിയുടെ സാമ്യമുള്ള ഒരു നടിയാണ് രംഭ .
രംഭ ജനിച്ചത് ആന്ധ്രപ്രദേശിലെ വിജയവാഡയിലാണ് .
രംഭയുടെ ആദ്യ ചിത്രം തെലുഗു ചിത്രമായ ആ ഒക്കാട്ടി അടക്കു എന്ന ചിത്രമാണ് .
പിന്നീട് 1992 ൽ മലയാളചിത്രമായ സർഗ്ഗം എന്ന ചിത്രത്തിൽ അഭിനയിച്ചു.
ഇതിൽ നായകൻ വിനീത് ആയിരുന്നു.
പിന്നീടും വിനീതിനോടൊപ്പം ചമ്പക്കുളം തച്ചൻ എന്ന ചിത്രത്തിൽ അഭിനയിച്ചു.
പിന്നീട് രംഭ തമിഴ്, ഹിന്ദി ഭാഷകളിൽ ധാരാളം ചിത്രങ്ങളിൽ അഭിനയിച്ചു.
ഇപ്പോൾ രംഭ പ്രധാനമായും ഐറ്റം ഗാനരംഗങ്ങളിലാണ് അഭിനയിക്കുന്നത്.
മലയാളചിത്രങ്ങൾ വർഷം പേര് Cast സംവിധായകൻ കഥാപാത്രം 2009 കബഡി കബഡി മുകേഷ് , കലാഭവൻ മണി സുധീർ മനു സ്നേഹ, പൂജ 2007 പായും പുലി കലാഭവൻ മണി മോഹൻ കുപ്ലേരി മല്ലി 2005 കൊച്ചി രാജാവ് ദിലീപ് , കാവ്യ മാധവൻ ജോണി ആൻറണി മീനാക്ഷി 2004 മയിലാട്ടം ജയറാം വി.എം. വിനു മൈഥിലി 2003 ക്രോണിക് ബാച്ചിലർ മമ്മൂട്ടി , ഭാവന , മുകേഷ് സിദ്ധിക്ക് ഭാമ 1998 സിദ്ധാർത്ഥ മമ്മൂട്ടി ജോമോൻ ഹേമ 1992 ചമ്പക്കുളം തച്ചൻ വിനീത് കമൽ ദേവി 1992 സർഗം വിനീത് ഹരിഹരൻ അമൃത പുറത്തേക്കുള്ള കണ്ണികൾ Rambha Photogallery Interview with Rambha Rambha Home Page Archived 2009-02-05 at the Wayback Machine .
Rambha to play lead Actress Again 'Prathi Kshanam' posing Rambha starts Rambha gets busy again!
Archived 2008-09-22 at the Wayback Machine .
Rambha and Pillaiyar Archived 2009-01-29 at the Wayback Machine .
Rambha on small screen Photogallery Rambha is re-entering tinsel town with the suspense thriller, ‘Prathikshanam’ അവലംബം
രക്ത പ്ലാസ്മ ഇംഗ്ലീഷ് വിലാസം https://ml.wikipedia.org/wiki/Blood_plasma
രക്തത്തിന്റെ 50% വും വരുന്ന ദ്രാവകഭാഗമാണ് രക്തപ്ലാസ്‌മ .
വൈക്കോലിന്റെ നേരിയ മഞ്ഞ നിറമുള്ള ഈ ദ്രാവകം ശരീരഭാരത്തിന്റെ 5% വരെ വരുന്നു.
എഴുപത് കിലോഗ്രാം ഭാരമുള്ള ഒരു മനുഷ്യനിൽ ഏകദേശം 3500 mL പ്ലാസ്മയുണ്ടാകും.
സുപ്രധാനമാംസ്യങ്ങളായ ഫൈബ്രിനോജൻ, ആൽബുമിൻ എന്നിവ പ്ലാസ്മയിലാണുള്ളത്.
യൂറിയ, യൂറിക്കാസിഡ്, ക്രിയാറ്റിനിൻ, ഗ്ലൂക്കോസ്, ഹോർമോൺ, ആന്റിബോഡി എന്നിങ്ങനെ രക്തത്തിലെ എല്ലാവിധരാസരൂപങ്ങളും സംവഹനത്തിന് രക്തപ്ലാസ്മയെ ഉപയോഗിക്കുന്നു.
രക്തം കട്ടപിടിപ്പിക്കുന്ന ഫൈബ്രിനോജനും മറ്റ് രക്തക്കട്ട രൂപവല്ക്കരണത്തിന് സഹായിക്കുന്ന രക്തത്തിലെ പദാർത്ഥങ്ങളും രക്തകോശങ്ങളും ഒഴിവാക്കിയാൽ ലഭിക്കുന്ന ദ്രാവകമാണ് സീറം.
സാധാരണ പ്ലാസ്മാമൂല്യങ്ങൾ അയോൺ സാധാരണ അളവ് സോഡിയം 135-145 മില്ലി ഇക്വലന്റ് പെർ ലിറ്റർ (mEq/L) പൊട്ടാസ്യം 3.7-5.1 mEq/L കാൽസ്യം 8.5-10.5 mEq/L ഫോസ്ഫറസ് 3-4.5 mEq/L മഗ്നീഷ്യം 1.5-2 mEq/L കൊളസ്ട്രോൾ 160-200 mg/dL യൂറിക്കാസിഡ് 2-8 mg/dL യൂറിയ 8-25 mg/dL ക്രിയാറ്റിനിൻ 1-2 mg/dL ബിലിറൂബിൻ 0.2-0.8 mg/dL പ്ലാസ്മാ പ്രോട്ടീനുകൾ
100 മില്ലി ലിറ്റർ രക്തത്തിൽ പ്ലാസ്മാ പ്രോട്ടീനുകൾ അഥവാ മാംസ്യങ്ങൾ ഏകദേശം 6 മുതൽ 8 വരെ ഗ്രാം ഉണ്ടാകും.
ഇവയെ പ്രധാനമായും മേജർ ഫ്രാക്ഷൻ എന്നും മൈനർ ഫ്രാക്ഷൻ എന്നും തരംതിരിച്ചിരിക്കുന്നു.
മേജർ ഫ്രാക്ഷൻ ആൽബുമിൻ
ആൽബുമിന്റെ അളവ് 3.5-5 g/dL ആണ്.
69000 ആണ് ഇതിന്റെ തൻമാത്രാ ഭാരം.
കരളിൽ ഉത്പാദിപ്പിക്കപ്പെടുന്ന ഈ മാംസ്യം ഉയർന്ന ഗാഢതയിൽ രക്തത്തിലുള്ളതിനാൽ രക്തത്തിന്റെ ഓസ്മോട്ടിക് മർദ്ദം ക്രമീകരിക്കാൻ സഹായിക്കുന്നു.
ഗ്ലോബുലിന്റെ അളവ് 1.5-3 g/dL ആണ്.
90000-150000 ആണ് തൻമാത്രാ ഭാരം.
ആൽഫാ ഗ്ലോബുലിൻ, ബീറ്റാ ഗ്ലോബുലിൻ, ഗാമാ ഗ്ലോബുലിൻ എന്നിങ്ങനെ ഇവയ്ക്ക് വിഭജനമുണ്ട്.
കരളിലും അസ്ഥികളിലും പ്ലീഹയിലുമാണ് ഇവ ഉത്പാദിപ്പിക്കപ്പെടുന്നത്.
ഫൈബ്രിനോജൻ
ഫൈബ്രിനോജന്റെ രക്തത്തിലെ അളവ് 0.3 g/dL ആണ്.
തൻമാത്രാഭാരം 340000 ഉള്ള ഈ മാംസ്യം കരളിൽ ഉത്പാദിപ്പിക്കപ്പെടുന്നു.
രക്തം കട്ടപിടിക്കാൻ സഹായിക്കുകയാണ് ഇവയുടെ ധർമ്മം.
മൈനർ ഫ്രാക്ഷൻ പ്രോത്രാംബിൻ- 0.04 g/dL ന്യൂക്ലിയോപ്രോട്ടീൻ- രാസാഗ്നികൾ- മറ്റ് പദാർത്ഥങ്ങൾ
ഹാപ്റ്റോഗ്ലോബുലിൻ ഹീമോഗ്ലോബിനുമായി ചേർന്നുണ്ടാകുന്ന ഗ്ലൈക്കോപ്രോട്ടീനുകൾ, എൽ.ഡി.എൽ(ലോ ഡെൻസിറ്റി ലിപ്പോ പ്രോട്ടീൻ), എച്ച്.ഡി.എൽ(ഹൈ ഡെൻസിറ്റി ലിപ്പോ പ്രോട്ടീൻ), വി.എൽ.ഡി.എൽ(വെരി ലോ ഡെൻസിറ്റി ലിപ്പോ പ്രോട്ടീൻ), മെറ്റലോപ്രോട്ടീനുകൾ (ലോഹീയ മാംസ്യങ്ങൾ) എന്നിവയും രക്തപ്ലാസ്മയുടെ ഘടകങ്ങളാണ്.
പ്ലാസ്മാ ദാനം
ഫ്രെഷ് ഫ്രോസൻ പ്ലാസ്മ (fresh frozen plasma (FFP)) ആയോ Plasma Frozen Within 24 Hours After Phlebotomy (PF24) ആയോ പ്ലാസ്മയെ രക്തനിവേശനത്തിൽ നൽകാറുണ്ട്.
എ.ബി.രക്തഗ്രൂപ്പുകാരിൽ ആന്റിബോഡികൾ എന്ന പ്രതിദ്രവ്യങ്ങൾ ഇല്ലാത്തതിനാൽ ഇവരിലെ രക്തത്തിൽ നിന്നാ അഫാരസിസ് എന്ന പ്രക്രിയ വഴി പ്ലാസ്മ സ്വീകരിച്ച് പ്ലാസ്മാദാനത്തിന് നൽകാറുണ്ട്.
അതിനാൽ AB രക്തഗ്രൂപ്പ് പ്ലാസ്മയുടെ കാര്യത്തിൽ സാർവ്വികദാതാവ് (Universal donor) എന്നറിയപ്പെടുന്നു.
ലിംബ്-മാമറി സിൻഡ്രോം
ലിംബ്-മാമറി സിൻഡ്രോം ഒരു ജനിതക രോഗമാണ്, അതായത് ഒന്നോ അതിലധികമോ ജീനുകൾ ശരിയായി പ്രവർത്തിക്കാത്തത് മൂലമാണ് ഇത് സംഭവിക്കുന്നത്.
പി 63 മ്യൂട്ടേഷനുകളാൽ കാണപ്പെടുന്ന ഒരു ചർമ്മ അവസ്ഥയാണ് ലിംബ്-മാമറി സിൻഡ്രോം .
അപൂർവ്വവും ജനിതകവുമായ എക്ടോഡെർമൽ ഡിസ്പ്ലാസിയ സിൻഡ്രോം ആണ് ഇത്.
കഠിനമായ കൈ/കാൽ വൈകല്യങ്ങൾ, സ്തനങ്ങൾ കൂടാതെ/അല്ലെങ്കിൽ മുലക്കണ്ണ് ഹൈപ്പോപ്ലാസിയ, എക്ടോഡെർമൽ ഡിസ്പ്ലാസിയ (പ്രാഥമികമായി പല്ലുകൾ, നഖങ്ങളിലെ അപാകതകൾ) എന്നിവയാണ് ഇതിൻറെ പ്രധാന ലക്ഷണങ്ങൾ.
വിണ്ടുകീറിയ ചുണ്ടുകൾ/അണ്ണാക്ക് വ്യത്യാസം വരാം.
ഇതും കാണുക ചർമ്മ അവസ്ഥകളുടെ പട്ടിക റഫറൻസുകൾ കൂടുതൽ വായനയ്ക്ക് Ankyloblepharon-Ectodermal Defects-Cleft Lip/Palate Syndrome അല്ലെങ്കിൽ AEC syndrome, Hay-Wells Syndrome എന്നിവയെക്കുറിച്ചുള്ള GeneReviews/NCBI/NIH/UW എൻട്രി.
ഉൾപ്പെടുന്നു: റാപ്പ്-ഹോഡ്ജ്കിൻ സിൻഡ്രോം ബാഹ്യ ലിങ്കുകൾ AEC-ലെ OMIM എൻട്രികൾ
ലിംഫോമ ഇംഗ്ലീഷ് വിലാസം https://ml.wikipedia.org/wiki/Lymphoma ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മനുഷ്യശരീരത്തിന്റെ രോഗപ്രതിരോധസം‌വിധാനത്തിന്റെ ഭാഗമായ ലിംഫോസൈറ്റുകൾ എന്ന ശ്വേതരക്താണുക്കളെ ബാധിക്കുന്ന ഒരുതരം രക്താർബുദമാണ്‌ ലിംഫോമ .
ഇംഗ്ലീഷ്: Lymphoma.
മറ്റു സസ്തനികളിലും ലിംഫോമ ഉണ്ടാവാറുണ്ട്.
ലിംഫ് ഗ്രന്ഥികളെ ബാധിക്കുന്ന അസുഖമായാണ്  ഇത് പ്രത്യക്ഷമാകുന്നത്.
ലിംഫ് ഗ്രന്ഥികളുടെ വീക്കമാണ് ആദ്യ രോഗലക്ഷണം.
ലിംഫ് ഗ്രന്ഥികൾ അസാധാരണമായി വലിപ്പം വയ്ക്കുന്നു.
കഴുത്ത്, കക്ഷം, തുടയിടുക്ക് എന്നീ ഭാഗങ്ങളിലെ ഗ്രന്ഥികളുടെ വീക്കമാണ് പ്ര ധാനമായി കണ്ടുവരുന്നത്.
കരൾ , ശ്വാസകോശം , നട്ടെല്ല് , പ്ലീഹ എന്നീ അവയവങ്ങളിലും ഈ രോഗം ബാധിക്കാം.
ഇപ്രകാരം രോഗം  ബാധിച്ചുകഴിഞ്ഞാൽ രോഗത്തോടനുബന്ധിച്ച്, പനി , ശ്വാസം മുട്ടൽ, ക്ഷീണം, വിയർപ്പ്, മഞ്ഞപ്പിത്തം , നടുവുവേദന, അകാരണമായി ശരീരത്തിൻറെ തൂക്കം കുറയൽ എന്നീ ലക്ഷണങ്ങളും കാണാറുണ്ട്.
ഈ രോഗം പ്രതിരോധ ശക്തിയെ കുറയ്ക്കുന്നതുകൊണ്ട് ഈ രോഗികൾക്ക് പല വിധത്തിലുള്ള പകർച്ച വ്യാധികളും ഉണ്ടാകാൻ സാദ്ധ്യതയുണ്ട്.
ലിംഫോസൈറ്റ്
ലിംഫോസൈറ്റ് A lymphocyte കശേരുകികളുടെ പ്രതിരോധസംവിധാനത്തിന്റെ ഭാഗമായ ശ്വേതരക്താണുക്കളിലെ ഉപവിഭാഗമാണ്.
ലിംഫോസൈറ്റുകളിൽ സ്വാഭാവികമായി കൊല്ലുന്ന കോശങ്ങൾ (ഫാഗോസൈറ്റുകൾ), ടി കോശങ്ങൾ (കോശങ്ങൾ ഇടനിലനിൽക്കുന്ന കോശവിഷ ആന്തര പ്രതിരോധം), ബി കോശങ്ങൾ (ആന്റിബോഡി നിയന്ത്രിക്കുന്ന സാഹചര്യങ്ങളുമായി ചേർന്നുള്ള പ്രതിരോധം) എന്നിങ്ങനെയുണ്ട്.
ലിംഫ് കുഴലുകളിലുള്ള പ്രധാന തരം കോശങ്ങളാണിവ.
അതിനാലാണ് ലിംഫോസൈറ്റ് എന്നിവയെ വിളിക്കുന്നത്.
തരങ്ങൾ A stained lymphocyte surrounded by red blood cells viewed using a light microscope.
മൂന്നു തരം ലിംഫോസൈറ്റുകൾ ഉണ്ട്.
ടി കോശങ്ങൾ, ബി കോശങ്ങൾ, എൻ കെ കോശങ്ങൾ.
ലിംഫോസൈറ്റിനു വളരെ വലിയ മർമ്മമാണുള്ളത് ഈ വലിയ മർമ്മമാണിവയെ തിരിച്ചറിയാനുള്ള മാർഗ്ഗം.
ടി കോശങ്ങളും ബി കോശങ്ങൾ വികാസം Development of blood cells സ്വഭാവം A scanning electron microscope image of normal circulating human blood showing red blood cells , several types of white blood cells including lymphocytes, a monocyte, a neutrophil and many small disc-shaped platelets .
ലിംഫോസൈറ്റുകളും രോഗങ്ങളും Several lymphocytes seen collected around a tuberculous granuloma.
രക്തത്തിന്റെ ഘടകങ്ങൾ Reference ranges for blood tests of white blood cells, comparing lymphocyte amount (shown in light blue) with other cells.
ഇതും കാണൂ Addressin Anergy Complete blood count Cytotoxicity Human leukocyte antigen Innate lymphoid cell Lymphoproliferative disorders Reactive lymphocyte Secretion assay Trogocytosis Notes അവലംബം
ലിംഫ് ഇംഗ്ലീഷ് വിലാസം https://ml.wikipedia.org/wiki/Lymph
ലിംഫ് വ്യവസ്ഥയിലൂടെ ഒഴുകുന്ന  ദ്രാവകമാണ് ലിംഫ് .
ജീവകലകളുടെ ഉള്ളിൽ നിന്നുള്ള ദ്രാവകം ലിംഫ് കുഴലുകളിൽ ശേഖരിക്കപെടുമ്പോഴാണ്  ലിംഫ് ഉണ്ടാകുന്നത് .
ലിംഫ് കുഴലുകളിൽ നിന്ന് ലിംഫ് നോഡിലേയ്ക്ക് എത്തുന്ന ദ്രാവകം സബ്ക്ലേവിയൻ ധമനിയിൽ വച്ച് രക്തവുമായി കലരുന്നു.
കലകളിൽ നിന്നുള്ള ദ്രാവകമായതുകൊണ്ടു തന്നെ രക്തവും ചുറ്റുമുള്ള കോശങ്ങളും തമ്മിൽ നടക്കുന്ന പദാർത്ഥം കൈമാറ്റം വഴി ലിംഫിന്റെ ഘടന എപ്പോഴും മാറിക്കൊണ്ടിരിക്കും.
അധികമായ കോശദ്രവവും മാംസ്യങ്ങളും രക്തത്തിൽ തിരിച്ചെത്തിക്കുന്നത് ലിംഫാണ്.
അതുപോലെ തന്നെ ബാക്ടീരിയകളെ ലിംഫ് വഴി ലിംഫ് നോഡിലെത്തിച്ച് നശിപ്പിച്ചു കളയുകയും ചെയുന്നു.